CELEX: 62016CN0195
Language: sk
Date: 2016-04-07 00:00:00
Title: Vec C-195/16: Návrh na začatie prejudiciálneho konania, ktorý podal Amtsgericht Kehl (Nemecko) 7. apríla 2016 – I

18.7.2016   
            
            
               SK
            
            
               Úradný vestník Európskej únie
            
            
               C 260/17
            
         Návrh na začatie prejudiciálneho konania, ktorý podal Amtsgericht Kehl (Nemecko) 7. apríla 2016 – I
   (Vec C-195/16)
   (2016/C 260/22)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Kehl
   
      Účastníci konania pred vnútroštátnym súdom
   
   
      Žalobca: I
   
      Prejudiciálne otázky
   
   
               1.
            
            
               Má sa právo Európskej únie, predovšetkým článok 2 smernice Európskeho parlamentu a Rady 2006/126/ES (1) z 20. decembra 2006 o vodičských preukazoch (ďalej len „tretia smernica o vodičských preukazoch“) alebo články 18, 21, 45, 49 a 56 Zmluvy o fungovaní Európskej únie (ďalej len „ZFEÚ“), vykladať tak, že bráni právnej úprave členského štátu, ktorá odmieta uznať vodičské oprávnenie získané v inom členskom štáte, predovšetkým ak toto vodičské oprávnenie bolo získané podľa požiadaviek tretej smernice o vodičských preukazoch?
            
         
               2.
            
            
               Má sa právo Európskej únie, predovšetkým článok 2 tretej smernice o vodičských preukazoch alebo články 18, 21, 45, 49 a 56 ZFEÚ, vykladať tak, že bráni právnej úprave členského štátu, ktorá odmieta uznať identifikačný doklad, ktorý bol vydaný iným členským štátom podľa požiadaviek tretej smernice o vodičských preukazoch držiteľovi vodičského oprávnenia, hoci tento členský štát obmedzil platnosť tohto dokladu na určitý čas a na jeho územie a tento doklad tiež nespĺňa požiadavky vzoru vodičského preukazu podľa tretej smernice o vodičských preukazoch?
            
         
               3.
            
            
               V prípade zápornej odpovede na otázku 1: Má sa právo Európskej únie, predovšetkým článok 2 tretej smernice o vodičských preukazoch alebo články 18, 21, 45, 49 a 56 ZFEÚ, vykladať tak, že bráni právnej úprave členského štátu, v zmysle ktorej hrozí za vedenie motorového vozidla trestnoprávna sankcia z dôvodu spáchania prečinu, pretože vodič nemá právo na vedenie vozidla, hoci táto osoba získala v inom členskom štáte vodičské oprávnenie podľa požiadaviek tretej smernice o vodičských preukazoch bez toho, aby o tom mohla ako dôkaz predložiť identifikačný doklad, ktorý by zodpovedal vzoru vodičského preukazu podľa tretej smernice o vodičských preukazoch?
            
         
               4.
            
            
               V prípade zápornej odpovede na otázku 2: Má sa právo Európskej únie, predovšetkým článok 2 tretej smernice o vodičských preukazoch alebo články 18, 21, 45, 49 a 56 ZFEÚ, vykladať tak, že bráni právnej úprave členského štátu, v zmysle ktorej je žiadateľovi o vodičský preukaz spravidla vyhotovený vodičský preukaz s konečnou platnosťou ihneď po absolvovaní praktickej skúšky, a v zmysle ktorej hrozí za vedenie vozidla správna sankcia z dôvodu spáchania priestupku, pretože vodič, ktorý získal v inom členskom štáte vodičské oprávnenie podľa požiadaviek tretej smernice o vodičských preukazoch, sa však týmto pri vedení vozidla nemôže preukázať, pretože mu takýto vodičský preukaz ešte nebol vystavený pre osobitosti konania o vystavení vodičského preukazu s konečnou platnosťou v tomto členskom štáte, na ktoré vodič nemá žiadny vplyv, a táto osoba má namiesto toho so sebou úradné potvrdenie o splnení požiadaviek potrebných na získanie vodičského oprávnenia?
            
         
      (1)  Ú. v. EÚ, L 403, s. 18.